stanford-oval/wikipedia huggingface dataset:
Unionin piirikunta (Ohio)
Väestö

Piirikunnassa oli vuoden 2010 väestönlaskennassa 52 300 ihmistä ja 17 826 kotitaloutta. Etniset ryhmät jakautuivat valkoisiin (93,0%), mustiin (2,7%), alkuperäisamerikkalaisiin (0,3%) ja aasialaisiin (2,7%).
Ukkolan rautatieasema

Ukkolan rautatieasema (lyh. Uk) on lakkautettu rautatieliikennepaikka Joensuussa entisen Enon kunnan alueella Ukkolan kylässä rataosalla Joensuu−Nurmes. Se avattiin liikenteelle 1926, ja samana vuonna paikalle rakennettiin tyyppipiirustusten mukainen asemarakennus. Läheiselle sahalle johdettiin pistoraide. Liikennepaikka muutettiin miehittämättömäksi vuonna 1987, ja henkilöliikenne loppui monien Nurmeksen radan pienempien asemien tapaan 1990. Tavaraliikenne sahalle lopetettiin 2000, ja liikennepaikka lakkautettiin ja sivuraiteet purettiin 2005.
Asemarakennus on yhä olemassa ja se on yksityiskäytössä.
Unionin piirikunta (New Jersey)

Unionin piirikunta (engl. Union County) on Yhdysvaltojen New Jerseyn osavaltiossa sijaitseva piirikunta. Sen väkiluku oli 575 345 vuonna 2020. Piirikunnan hallintokeskus on Elizabethin kaupunki. Piirikunta on perustettu 1857.
Kuvia piirikunnasta

Unionin piirikunnan oikeustalo Elizabethissa.
Näkymää Elizabethiin ja viereiseen kaupunkiin Newarkiin.
Aiheesta muualla

Kuvia tai muita tiedostoja aiheesta Unionin piirikunta (New Jersey) Wikimedia Commonsissa
New Jerseyn osavaltio
| --- | --- |
Alueet:   Central Jersey  Delaware Valley  Jersey Shore  Meadowlands  North Jersey  Pine Barrens  Shore Region  Skylands Region  South Jersey  New Yorkin metropolialue  Tri‑State Region 
Huomattavat kaupungit ja kunnat:   Atlantic City  Bayonne  Camden  Clifton  Edison  Elizabeth  Hackensack  Hoboken  Jersey City  Lakewood  Newark  New Brunswick  Ocean City  Paterson  Perth Amboy  Trenton (pääkaupunki)  Vineland  Woodbridge 
Piirikunnat:   Atlantic  Bergen  Burlington  Camden  Cape May  Cumberland  Essex  Gloucester  Hudson  Hunterdon  Mercer  Middlesex  Monmouth  Morris  Ocean  Passaic  Salem  Somerset  Sussex  Union  Warren
Walter Bedell Smith

Walter Bedell Smith.
Walter Bedell ”Beetle” Smith (5. lokakuuta 1895 Indianapolis – 9. elokuuta 1961 Washington) oli yhdysvaltalainen kenraali ja diplomaatti. Hän oli toisen maailmansodan aikana kenraali Dwight D. Eisenhowerin esikuntapäällikkönä Euroopassa vuosina 1942–1945 ja keskustiedustelupalvelu CIA:n johtajana vuosina 1950–1953.
Varhaisempi ura

Smithin vanhemmat työskentelivät erään yrityksen ostajina. Smith värväytyi vuonna 1910 sotamieheksi Indianan osavaltion kansalliskaartiin, jonka mukana hän osallistui vuoden 1916 rankaisuretkeen Meksikoon. Butlerin yliopistoon kirjautunut Smith keskeytti opintonsa ja työskenteli mekaanikkona, kunnes hänet kutsuttiin armeijaan Yhdysvaltain liityttyä ensimmäiseen maailmansotaan vuonna 1917. Saatuaan upseerikoulutuksen hänestä tuli jalkaväen aliluutnantti. Hän palveli vuonna 1918 länsirintamalla Ranskassa ja osallistui Château-Thierryn ja Marnen taisteluihin, mutta palasi kotimaahan haavoituttuaan srapnellista.
Smith palveli 1920-luvulla pääosin erilaisissa hallinnollisissa tehtävissä ja vuosina 1929–1931 jalkaväessä Filippiineillä, minkä jälkeen hän kävi Fort Benningin jalkaväkikoulun, jossa toimi myöhemmin myös opettajana. Hän valmistui Fort Leavenworthin yleisesikuntakoulusta vuonna 1935 ja Washingtonissa toimineesta armeijan sotilasopistosta (Army War College) vuonna 1937. Smith oli 1930-luvun lopulla sotilasarvoltaan majuri, mutta hänen urakehityksensä nopeutui, kun kenraali George C. Marshall järjesti hänet toisen maailmansodan puhjettua ylimmän sotilasjohdon käyttöön Washingtoniin. Smithistä tuli sotaministeriön pääesikunnan apulaissihteeri ja syyskuussa 1941 varsinainen sihteeri. Hänet ylennettiin everstiluutnantiksi huhtikuussa ja everstiksi elokuussa 1941.
Toinen maailmansota

Yhdysvaltain liityttyä toiseen maailmansotaan Smithistä tuli helmikuussa 1942 uuden puolustushaarakomentajien neuvoston sihteeri sekä Yhdysvaltoja edustava sihteeri brittiläis-amerikkalaisessa esikuntapäälliköiden neuvostossa. Hänet ylennettiin samalla prikaatikenraaliksi. Syyskuussa 1942 hän siirtyi Yhdysvaltain Euroopan-sotatoimialueen ja samalla kenraali Eisenhowerin päämajan esikuntapäälliköksi. Sodan loppupuolella Smith oli Eisenhowerin johtaman liittoutuneiden Luoteis-Euroopan joukkojen päämajan SHAEF:n esikuntapäällikkönä. Hän sai joulukuussa 1942 kenraalimajurin ja tammikuussa 1943 kenraaliluutnantin arvon.
Smith oli Eisenhowerin rinnalla tämän valmistellessa ja toteuttaessa Pohjois-Afrikan, Sisilian, Italian ja Normandian maihinnousuoperaatiot. Hän neuvotteli ja allekirjoitti Eisenhowerin nimissä aselevon Italian kanssa syyskuussa 1943 sekä Saksan antautumisasiakirjan toukokuussa 1945. Hän auttoi Eisenhoweria myös neuvotteluissa Ranskan kanssa. Smith oli Eisenhowerin esikuntapäällikkönä Euroopassa joulukuuhun 1945 saakka.
Sodan jälkeen

Palattuaan Yhdysvaltoihin Smith toimi vuoden 1946 alussa pari kuukautta pääesikunnan operaatio- ja suunnittelujaoston päällikkönä ja sen jälkeen vuoteen 1949 suurlähettiläänä Moskovassa. Kylmän sodan alkaessa hän uskoi Neuvostoliiton jatkavan Venäjän perinteistä imperialistista valloituspolitiikkaa mutta välttävän avointa sotaa. Hän piti Jugoslavian ja Neuvostoliiton välirikkoa aitona ja suositteli Yhdysvaltain hallitukselle Jugoslavian johtajan Josip Broz Titon tukemista kommunistisen leirin hajottamiseksi. Vuosina 1949–1950 Smith oli 1. armeijan komentajana.
Presidentti Harry Truman nimitti Smithin kesäkuussa 1950 CIA:n johtoon, koska Korean sodan puhkeamisen yhteydessä esitettiin syytöksiä ulkomaantiedustelun epäonnistumisesta. Smith järjesteli uudelleen ja keskitti CIA:n sisäistä hallintoa, erotti henkilökuntaa ja poisti salaisten operaatioiden osaston ulkopuolisen valvonnan. Hän sai kenraalin arvon vuonna 1951. Presidentiksi tullut Eisenhower nimitti Smithin vuonna 1953 ulkoministeriön alivaltiosihteeriksi (Under Secretary of State). Smith edusti Yhdysvaltoja vuoden 1954 Geneven konferenssissa. Hän erosi lokakuussa 1954 kokonaan valtion palveluksesta ja siirtyi American Machine and Foundry -yhtiön varapääjohtajaksi.
Smith julkaisi muistelmateokset My Three Years in Moscow (1950) ja Eisenhower’s Six Great Decisions (1956). Hän kuoli vuonna 1961 ja hänet haudattiin Arlingtonin hautausmaalle Washingtoniin.
Aiheesta muualla

Kuvia tai muita tiedostoja aiheesta Walter Bedell Smith Wikimedia Commonsissa
The Significance of Walter Bedell Smith as Director of Central Intelligence, 1950-53 (englanniksi) CIA
Smith ja Dwight D. Eisenhower Saksan antautumistilaisuudessa 7. toukokuuta 1945.
Ultimate Cup Series

| Ultimate Cup Series |
| --- | --- |
  Ultimate Cup Series -kausi 2024 
Ensimmäinen kausi:  2019
Virallinen kotisivu
Ultimate Cup Series on autourheilusarja, joka on perustettu vuonna 2019.
Sarjassa ajetaan sekä kestävyysajoja että sprinttikilpailuja. Sarjassa kilpaillaan useissa luokissa muun muassa prototyyppiluokan (LMP3, CN), GT-luokan autoilla sekä yksipaikkaisilla autoilla (Tatuus F3R, Formula Renault 2.0 tai Formula 4).
Aiheesta muualla

Aiheesta AutoMobilSport.com-sivustolla (englanniksi)
Undiscovered

Undiscovered voi tarkoittaa ainakin seuraavia:
Undiscovered, Meiert Avisin ohjaama elokuva vuodelta 2005
Undiscovered, Brooke Hoganin albumi vuodelta 2006
Undiscovered, James Morrisonin albumi vuodelta 2006.
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Undiscovered”, voi hakea sivunnimihaulla, laajalla sivunnimihaulla tai tekstihaulla.
Tšekki kesäolympialaisissa 2008

Tšekki osallistui Pekingin kesäolympialaisiin 2008 134 urheilijan joukkueella. Maa saavutti urheilulajeissa kuusi mitalia, joista kolme oli kultaista ja kolme hopeista.
Mitalistit > Kultaa

Kateřina Emmons – ammunta, naisten 10 m ilmakivääri
David Kostelecký – ammunta, miesten trap
Barbora Špotáková – yleisurheilu, naisten keihäänheitto
Mitalistit > Hopeaa

Kateřina Emmons – ammunta, naisten 50 m pienoiskivääri 3x20 ls
Ondřej Štěpánek ja Jaroslav Volf – melonta, miesten kanadalainen kaksikko
Ondřej Synek – soutu, miesten yksikkö
Walhalla (yhtye)

| Walhalla> Tiedot |
| --- | --- |
Toiminnassa:  1997–
Tyylilaji:  black metal, thrash metal
Kotipaikka:  Helsinki
Laulukieli:  englanti
Jäsenet:  Caesar, laulu, basso   Roope Latvala, kitara   Lord Heikkinen, kitara   Agathon, rummut  
Levy-yhtiö:  The Root of All Evil Records, 1997–2000  
Infobox OKNimi-testi OK: 
Walhalla on suomalainen black/thrash metal -yhtye, jonka perustivat vuonna 1996 Helsingissä black metal -yhtyeiden Gloomy Grim ja Soulgrind jäsenet. Bändi oli tauolla vuodesta 2001 eteenpäin, mutta tuli takaisin vuonna 2019.
Jäsenet

Count Penetrator – laulu
Micko Hell – kitara
Lord Heikkinen – kitara
Jan Varjag - basso
Suntio – rummut
Jäsenet > Entiset jäsenet

Agathon – rummut
Eystein Garberg – kitara
Ceasar laulu, basso
Roope Latvala - kitara
Diskografia

War Over Nordland (1997,  EP, The Root of All Evil Records)
Macabre Omen / Walhalla (1999,  split, Vanitas)
Firereich (2000,  The Root of All Evil Records)
Laughing One (2004,  single, omakustanne)
Release the Beast (2023, albumi, Great Dane Records)
Aiheesta muualla

Walhalla metal-archives.com -sivustolla
Walhalla tartareandesire.com -sivustolla (Arkistoitu – Internet Archive)
Valencian piirikunta

Valencian piirikunta (engl. Valencia County) on Yhdysvaltojen New Mexicon osavaltiossa sijaitseva piirikunta. Sen väkiluku oli 76 688 vuonna 2019. Piirikunnan hallintokeskus on Los Lunasin kunta. Piirikunta perustettiin 9. tammikuuta 1852.
Aiheesta muualla

Kuvia tai muita tiedostoja aiheesta Valencian piirikunta Wikimedia Commonsissa
Union pour un Mouvement Populaire

| Union pour un Mouvement Populaire |
| --- | --- |
  
Perustettu:  17. marraskuuta 2002
Lopetti:  29. toukokuuta 2015
Johto:   Nicolas Sarkozy  Laurent Wauquiez 
Ideologia:  liberaalikonservatismi kristillisdemokratia
Poliittinen kirjo:  keskusta-oikeisto
Toimisto:  55, rue La Boétie 75384 Paris Cedex 08
Kansainväliset jäsenyydet:  Euroopan kansanpuolue International Democrat Union Centrist Democrat International
Kotisivu:  republicains.fr
Infobox OKNimi-testi OK: 
Union pour un Mouvement Populaire (UMP, suom. Kansanliikkeen Unioni.) (alk. Union pour la Majorité Présidentielle, suom. Presidenttienemmistön Unioni) oli ranskalainen keskusta-oikeistolainen puolue, joka perustettiin vuonna 2002 tukemaan Jacques Chiracia presidentinvaaleissa. UMP:n muodostivat Rassemblement pour la République, Démocratie Libérale, suuri osa Ranskan demokratian unionista, Parti radical ja Parti populaire pour la démocratie française. UMP:llä oli noin 300 000 jäsentä. Puolue muuttui Les Républicains -nimiseksi puolueeksi toukokuussa 2015.
Historia

Puolue tuki pääasiassa Chiracia, mutta osoitti myös riippumattomuutta. Chiracin ja Jean-Pierre Raffarinin hallituksen epäsuosio sai suuren osa sen jäsenistä kannattamaan Chiracin kilpailija Nicolas Sarkozya. Puolue on myös vastustanut Turkin EU-jäsenyyttä, mitä Chirac ilmoitti kannattavansa.
UMP:n ensimmäinen johtaja Alain Juppé, Chiracin läheinen kumppani, erosi 15. heinäkuuta 2004 tultuaan tuomituksi korruptiosta Pariisin alueella. 29. marraskuuta 2004 Nicolas Sarkozy ilmoitti eroavansa valtiovarainministerin tehtävistä ja ottavansa puolueen johdon. Sarkozy voitti vuoden 2007 presidentinvaalit UMP:n ehdokkaana. Suurin osa puolueesta tuki häntä, mutta merkittäviä poikkeuksia olivat presidentti Chirac, pääministeri Dominique de Villepin, puolustusministeri Michèle Alliot-Marie ja kansalliskokouksen puhemies Jean-Louis Debre.
Aiheesta muualla

Les Républicains (ranskaksi)
Vantaan Minttukirkko

| Vantaan Minttukirkko> Tikkurilan Helluntaikirkkoseurakunta |
| --- | --- |

Suuntautuminen:  helluntaiherätys
Kirkkokunta:  Suomen Helluntaikirkko
Perustettu:  1968
Jäseniä:  noin 330
Aiheesta muualla
Sivusto
Infobox OKNimi-testi OK: 
Vantaan Minttukirkko eli Tikkurilan Helluntaikirkkoseurakunta on Vantaalla toimiva helluntaiseurakunta, johon kuuluu noin 330 jäsentä. Seurakunta perustettiin vuonna 1968. Sen kirkkorakennus sijaitsee Vantaan Tikkurilassa osoitteessa Minttutie 20, josta seurakunnan lempinimi juontuu. Kirkossa on noin 500 istumapaikkaa.
Seurakunnan toimintaan kuuluvat joka sunnuntaina pidettävät jumalanpalvelukset sekä lapsi- ja nuorisotyö. Seurakunnassa työskentelee kaksi seurakuntapastoria, Mira Kariluoto sekä Markus Bäckroos. Seurakunnanjohtajan tilalla seurakunnassa toimii johtoryhmä.
Vantaan Minttukirkko rekisteröityi vuoden 2018 alussa uskonnolliseksi yhdyskunnaksi, Tikkurilan helluntaikirkkoseurakunnaksi, eli liittyi Suomen Helluntaikirkkoon.
Umboisaari

Umboisaari
| --- | --- |
Muut nimet:  Rooke, Siassi
Sijainti:  Moroben lääni Papua-Uusi-Guinea
Saariryhmä:  Bismarckinsaaret
Sijaintipaikka:  Bismarckinsaaret 
Vesialue:  Salomonmeri 
Korkein kohta:  1 548  m 
| --- | --- |
Asukasluku:  noin 15 000
Kieli:  kovai, mbula, arop-lokep, tok-pisin
muokkaa - muokkaa wikitekstiä - muokkaa Wikidataa
Umboisaari, joka tunnetaan myös nimillä Rooke ja Siassi, on Bismarckin saariryhmään kuuluva vulkaaninen saari. Se sijaitsee Papua-Uuden-Guinean ja Uuden-Britannian saaren välissä. Sen korkeus on 1 548 metriä. Umboi on holokonikompleksitulivuori, joka ei ole vielä purkautunut.
Umboin asukkailla ei ole paljon nykytekniikkaa käytössä ja heidän asutuksensa ovat melko alkukantaisia. Saarella on lentokenttä, joka ei ole kovassa käytössä. Toisen maailmansodan aikana yhdysvaltalaiset kutsuivat Umboita nimeltä Rooke.
Saarella uskotaan olevan lentoliskoja, joiden vuoksi se on tullut kuuluisaksi. Jotkut saaren asukkaista väittävät nähneensä liskoja, joita he kutsuvat nimellä ropen.
Valjakkovaunu

Fiakkerivaunu parihevosin.
Valjakkovaunu eli hevosvaunu on  hevosten tai ponien muodostaman valjakon vetämä kaksi- tai nelipyöräinen kuljetusväline, jossa kuljetaan ensisijaisesti ihmisiä.
Nykypäivänä valjakkovaunut ovat kuitenkin käytössä yleensä joko valjakkoajokilpailuissa tai -näytöksissä. Valjakkoajossa käytetyt vaunut on valmistettu yleensä jostakin metalliseoksesta ja puusta. Pyörät ovat joko ilmakumirenkaiset tai kovakumipinnoitetut.
Aiheesta muualla

Wikimedia Commonsissa on kuvia tai muita tiedostoja aiheesta .
Valjakkovaunujen historiaa (englanniksi)
Valjakko
Valje

| Valje |
| --- | --- |

 Valje
 Koordinaatit: 56°03′46″N, 14°32′19″E 
Valtio:   Ruotsi
Lääni:  Skånen lääni
Maakunta:  Skåne
Kunta:  Bromölla
Väkiluku (2021):  1 069
Infobox OKVirheellinen NIMI-arvo: 
Valje on taajama Bromöllan kunnassa Skånen läänissä samannimisessä historiallisessa maakunnassa Ruotsissa. Taajamassa oli 1 314 asukasta vuonna 2021.
Aiheesta muualla

Kuvia tai muita tiedostoja aiheesta Valje Wikimedia Commonsissa
Valjantsina Tsybulskaja

| Mitalit> Maa:   Valko-Venäjä.Naisten yleisurheilu.MM-kilpailut  | Mitalit> Maa:   Valko-Venäjä.Naisten yleisurheilu.MM-kilpailut  | Mitalit> Maa:   Valko-Venäjä.Naisten yleisurheilu.MM-kilpailut  | Maa:   Valko-Venäjä> Naisten yleisurheilu. |
| --- | --- | --- | --- |
|  Hopeaa | Edmonton 2001 | 20 km kävely |  |
|  Pronssia | Ateena 1997 | 10 km kävely |  |
|  Pronssia | Pariisi 2003 | 20 km kävely |  |
Valjantsina Tsybulskaja (valkoven. Валянціна Цыбульская, s. 9. helmikuuta 1968, Rostov, Neuvostoliitto) on valkovenäläinen kävelijä.
Tsybulskaja käveli Göteborgin MM-kisoissa 1995 kahdenneksitoista 10 kilometrin kävelyssä ajalla 43.34. Kaksi vuotta myöhemmin hän oli samalla matkalla kävelyn maailmancupissa yhdestoista ajalla 42.54 ja voitti Ateenan MM-kisoissa 10 000 metrin ratakävelyssä MM-pronssia ajalla 43.49,24. Vuonna 1999 hän sijoittui kävelyn maailmancupissa 20 kilometrin kävelyssä kahdenneksikymmenenneksiviidenneksi käveltyään 1.33.14. Sydneyn olympialaisissa 2000 hän oli matkan kahdeskymmeneskahdeksas, mutta seuraavana vuonna Edmontonin MM-kisoissa hän voitti MM-hopeaa ajalla 1.28.49. 2002 hän käveli kävelyn maailmancupissa seitsemänneksi ja voitti Pariisin MM-kisoissa 2003 MM-pronssia ajalla 1.28.10. Vuonna 2004 hän sijoittui kävelyn maailmancupissa kolmanneksikymmenenneksiseitsemänneksi ja Ateenan olympialaisissa viidenneksitoista.
Ennätykset

10 000 metrin ratakävely: 43.49,24 (1997)
10 kilometrin kävely: 42.06 (1999)
20 000 metrin ratakävely: 1.33.25,5 (2001)
20 kilometrin kävely: 1.28.10 (2003)
Uchon

| Uchon |
| --- | --- |
 Rochers du Carnaval
 Uchon
 Koordinaatit: 46°48′48″N, 4°15′19″E 
Valtio:  Ranska
Alue:  Bourgogne-Franche-Comté
Departementti:  Saône-et-Loire
Arrondissementti:  Autun
Pinta-ala:  
 – Kokonaispinta-ala:  11,9 km²
Korkeus:  680 m
Väkiluku (2018):  93 
 – Väestötiheys:  7 as./km²
Kunnan numero:  71551
Infobox OKVirheellinen NIMI-arvo: 
Uchon on kunta Ranskassa Saône-et-Loiren departementissa Bourgogne-Franche-Comtén alueella. Se sijaitsee noin 21 kilometriä Autunin kaupungista etelään.
Kunta sijaitsee korkealla Morvanin massiivilla. Kunnan alueella on 684 metriä korkea huippu Signal d’Uchon. Vuorella on useita erilaisia luonnon muovaamia graniittikiä, joita kutsutaan nimellä Rochers du Carnaval. Vuorelle rakennettiin 1000-luvulla linna Château d'Uchon, josta hallittiin ympäröivää laaksoa. Linna paloi vuonna 1364 ja on nykyään raunioitunut. Linnan pihaan on rakennettu kesäteatteri Theatre de verdure. Linnan vanha kappeli on kunnostettu kunnan kirkoksi 1300-luvulla. Kirkossa on Pyhän Sebastianuksen pyhäkkö. Kirkko oli pyhiinvaellusten kohteena ihmisille, jotka hakivat suojaa ruttoa vastaan. Kirkko kävi liian pieneksi ja sen läheisyyteen rakennettiin oratorio Belle-Croix d'Uchon, missä voitiin pitää ulkoilmamessuja.
Kunta on osa Morvanin luonnonpuistoa (Parc naturel régional du Morvan).
Näkymä ympäröivään laaksoon
Kesäteatteri
Uchonin kirkko
Belle-Croix’n oratorio
Urheilu

Vuonna 2021 Ranskan ympäriajon 7. etappi kulki Signal d’Uchonin kautta, missä oli mäkikirimaali.
Mäkikirimaali
7. etappi käynnissä
Tunnettuja kuntalaisia

Louis Charlot (1878-1951), taidemaalari, haudattu kunnan hautausmaalle
Aiheesta muualla

Kuvia tai muita tiedostoja aiheesta Uchon Wikimedia Commonsissa
Uppouma

Uppouman mittaamiseen tarkoitettuja lastimerkkejä aluksen keulassa.
Uppouma tai uppoama eli deplasementti tarkoittaa aluksen kelluessa syrjäyttämän vesimassan painoa. Sukellusveneiden tapauksessa uppouma ilmoitetaan erikseen sekä pinnalla että sukelluksissa. Maksimiuppouma on siis aluksen oman painon ja kantavuuden summa (aluksen paino täydessä lastissa). Uppouma ilmoitetaan yleensä tonneina. Uppouma kuvaa sitä, miten syvällä laiva lasteineen ui.
Arkhimedeen lakiin perustuen nesteessä kelluva kohde syrjäyttää nestettä niin paljon, että noste vastaa kappaleen painoa. Noste on yhtä suuri kuin kappaleen syrjäyttämän nestemäärän paino. Kelluvan laivan paino lasteineen on sama kuin sen syrjäyttämän vesimassan paino.
Töölönlahden puisto

| Töölönlahdenpuisto |
| --- | --- |
 Töölönlahden puisto nähtynä keskustakirjasto Oodista. Taustalla Finlandia-talo ja Töölönlahti.
Tyyppi:  julkinen puisto
Sijainti:  Kluuvi, Helsinki
Koordinaatit:  60°10′36.63″N, 24°56′11.73″E
Pinta-ala:  8,8 hehtaaria
Perustettu:  2016
Puisto erottuu ilmakuvan keskellä.
Töölönlahdenpuisto (ruots. Tölövikens park) on Helsingin keskustassa Töölönlahden etelärannalla sijaitseva julkinen puisto. Se rajoittuu lännessä Hesperianpuistoon, idässä päärataan ja etelässä Töölönlahdenkatuun. Puisto valmistui kesällä 2016 entisen Töölön tavara­rata­pihan paikalle muutamia vuosia sen jälkeen, kun Helsingin satamarata ja VR:n makasiinit olivat purettu. Töölönlahden puisto, kuten myös Eläintarhan alue Töölönlahden pohjoispuolella, voidaan laskea osaksi Helsingin keskuspuistoa.
Noin yhdeksän hehtaarin kokoisella alueella on oleskelunurmia, kuntoilupiste ja leikkipaikka. Puistoon on varattu paljon tyhjää tilaa erilaisten tapahtumien järjestämiselle. Puisto ei kuitenkaan ole kerännyt suurta suosiota: sen kävijämäärät ovat pienet ja sitä on kutsuttu muun muassa ”peltomaiseksi” ja ankeaksi, ja sen on sanottu vaikuttavan läpikulkualueelta. Puiston nurmi on ollut huonossa kunnossa. Huonokuntoisuuteen vaikuttavat niin valkoposkihanhet kuin puistossa järjestettävät tapahtumat.
Näkymä etelään kohti Oodi-kirjastoa ja Kansalaistoria.
Vuonna 1997 luodun alkuperäisen suunnitelman mukaan puistoon olisi muun muassa rakennettu erilaisia teemapuistoja ja ruopattu kanava, jota olisi kutsuttu Kluuvinlahdeksi samalla paikalla 1800-luvulla sijainneen meren­lahden mukaan. Yli 60 miljoonan euron arvoista hanketta suurine ylläpitokustannuksineen pidettiin kuitenkin liian kalliina, ja vuonna 2014 puistosuunnitelma palautettiin uudelleen valmisteltavaksi. Lopulta puiston rakentamisesta maksettiin 5,8 miljoonaa euroa. Viralliselta statukseltaan Töölönlahden puisto on tilapäinen puisto. Puiston uusimista ainakaan alkuperäistä suunnitelmaa vastaavaksi ei kuitenkaan pidetä realistisena, sillä Helsingin kaupungin vuotuinen puistobudjetti on 20 miljoonaa euroa.
Töölönlahdenkadun ja Kansalaistorin välissä sijaitsee Töölönlahden puistoa pienempi Makasiinipuisto.
Muutostyöt

Kesällä 2024 Töölönlahdenpuistoon toteutettiin uudistuksia, joiden on tarkoitus toimia nopean aikavälin parannuksina viihtyisyyteen. Osa puiston alueesta nimettiin ”kesäpuistoksi”, ja sinne lisättiin muun muassa hiekkapolkuja, rantalentopallokenttä, penkkejä, keinuja, aurinkotuoleja sekä uusia istutuksia ja puita. Puiston avointa nurmialuetta muutettiin kukkaniityksi, ja puisia aitauksia lisättiin hillitsemään valkoposkihanhien kulkua. Puiston muutostöihin käytettiin rahaa noin 1,5 miljoonaa euroa. Uudistettu puistoalue avattiin heinäkuussa 2024 ja se sai puiston käyttäjiltä pääosin positiivisen vastaanoton.
Aiheesta muualla

Kuvia tai muita tiedostoja aiheesta Töölönlahden puisto Wikimedia Commonsissa
Kävelykierros: Töölönlahti täynnä kulttuuria ja tapahtumia (My Helsinki)
Valjantsin Bjalkevitš

| 0 | 1 | 2 |
| --- | --- | --- |

Henkilötiedot
Koko nimi: Valjantsin Mikalajevitš Bjalkevitš
Syntymäaika: 27. tammikuuta 1973
Syntymäpaikka:  Minsk, Valko-Venäjän SNT, Neuvostoliitto (nykyään Valko-Venäjä)
Kuolinaika: 1. elokuuta 2014 (41 vuotta)
Kuolinpaikka:  Kiova, Ukraina
Pelipaikka: keskikenttäpelaaja jalkapallovalmentaja
Valjantsin Mikalajevitš Bjalkevitš (valkoven. Валянцін Мікалаевіч Бялькевіч, łacinkaksi Valancin Mikałajevič Bialkievič (engl.), ven. Валентин Николаевич Белькевич, Valentin Nikolajevitš Belkevitš, 
ukr. Валентин Миколайович Белькевич, Valentyn Mykolaiovytš Belkevytš, 27. tammikuuta 1973 Minsk, Valko-Venäjän SNT, Neuvostoliitto, nykyinen Valko-Venäjä – 1. elokuuta 2014 Kiova, Ukraina) oli valkovenäläinen jalkapalloilija ja jalkapallovalmentaja.
Aiheesta muualla

Kuvia tai muita tiedostoja aiheesta Valjantsin Bjalkevitš Wikimedia Commonsissa
Valjantsin Bjalkevitš National Football Teams-sivustolla (englanniksi)
Valjantsin Bjalkevitš Transfermarkt-sivustolla (englanniksi)